Tuinslakkies – Laerskool Tuinrand
MET YWER EN GLOED
Laerskool Tuinrand > Tuinslakkies
Die Tuinslakkie Kleuterskool is ‘n dinamiese inrigting wat 100% volgens Departementele standaarde en riglyne presteer en funksioneer. Die daaglikse program strek van 07:30 tot 12:40. Kleuters word persoonlik deur ‘n personeellid by die klas ontvang vanaf 06:30. Die dag word begin met Godsdiensonderrig.
Elke dag bestaan uit skeppende aktiwiteite, georganiseerde vryspel binne en buite, verhale, musiek en beweging en ontwikkelingspele. Die kleuterskool bestaan uit 2 graad R klasse.
Die klasse het ongeveer 25 kleuters wat dit ideal maak vir elke kind om ten volle te ontwikkel en al die ondersteuning te ontvang om “groot skool” toe te kan gaan.
‘n Sinvolle leerderondersteuningsprogram word deurgaans aangebied.
Die Tuinslakkies het hul eie t-hempie waarmee elke kleuter hom/haarself kan identifiseer en wat gedra word na spesiale skool-aangeleenthede.
By die skool streef ons daarna om ‘n veilige, rustige atmosfeer vir die kleuters te skep. Die speelterrein is goed beplan en netjies en help die kleuters om ten volle te ontwikkel.
Goeie toesig sorg dat die kleuters rustig kan ontspan en baljaar tydens speeltyd.
In die klasse is ‘n groot verskeidenheid opvoedkundige speelgoed wat gereeld aangevul word en bydra tot die ontwikkeling van die kleuters.
Die Tuinslakkies spog met ‘n kalender wat die hele jaar se gebeure en geleenthede aandui. Die kalender is ons trots, dis baie volledig en doelgerig. By die skool word weekliks verskillende aktiwiteite aangebied waar kleuters nuwe vaardighede aanleer.
Die aktiwiteite is:
Computer on Wheels asook
* Tariewe vir buitemuurse aktiwiteite is nie by die skoolgeld ingesluit nie.
Gedurende die jaar vind verskillende aktiwiteite plaas waarby ouers, kleuters en personeel betrokke is. Oupa en oumadag, kleuteratletiek, waterkaskenades, liedjiefees, tuinslakkie olimpiade en ook uitstappies. Die hoogtepunt van die jaar is die gradeplegtigheid waar elke kleuter beloon word vir sy/haar harde werk deur die jaar.
‘n Groot aanwins vir die Tuinslakkies is die slakkie naskool op ons eie terrein. Kinders ontvang middagete, sap en later die middag weer ‘n broodjie. Leerders het ten volle toesig. Naskoolure is vanaf 13:00 – 17:30. Skoolvakansies is ons oop vanaf 6:30 – 17:30. Desembermaand is ons gesluit. Tuinslakkies, met die pragtige leuse, “Kom volg ons blink spoor”, is die ideale skool vir elke kleuter.
Kontak ons gerus by (012) 379-2110/9
13 Oktober – TV opname vir KinderZone wat op KykNet uitgesaai word.